Diari Oficial de la Generalitat Valenciana


Sumari del DOGV 4934, del 28-01-2005 (2005/442)

Informació pública de la convocatòria i bases específiques que han de regir el procés selectiu per a la provisió de tres places d'auxiliar d'administració general.
-------------------------------------------------------------------------------------------------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/442


Data del document
:   14-01-2005

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * concurs administratiu
    * professió administrativa
    * administració local

Informació pública de la convocatòria i bases específiques que han de regir el procés selectiu per a la provisió de tres places d'auxiliar d'administració general. [2005/M442]
  
Convocatòria i bases específiques, aprovades per Resolució de l'Alcaldia de data 15 de desembre de 2004, que han de regir (juntament amb les bases generals publicades en el Butlletí Oficial de la Província de València número 2, de data 3 de gener de 1996), el procés selectiu per a la provisió de tres places d'auxiliar d'administració general, vacants en la plantilla de funcionaris d'este Ajuntament.
  
1. Denominació de la plaça: auxiliar d'administració general.
  
2. Naturalesa: funcionari de carrera, grup D, escala d'administració general, subescala auxiliar.
  
3. Nombre de places: tres. de les quals una es reserva per al torn de discapacitats, que en cas de no cobrir-se incrementarà les de torn lliure. Per a participar en el torn de discapacitats, qui tinga la condició legal de persona amb minusvalidesa, haurà de fer-ho constar expressament en la sol·licitud de participació en la convocatòria, i haurà d'acreditar-la posteriorment, si obtinguera plaça, per mitjà de l'oportuna certificació de l'òrgan administratiu competent.
  
Es fa constar que es constituirà una borsa de treball per a provisions interines de places, amb els aspirants que hagen superat tots els exercicis i no hagen obtingut plaça.
  
4. Titulació exigida: Graduat Escolar, Formació Professional de primer grau o equivalent, o estar en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.
  
5. Tribunal específic: assessors del tribunal que podran assistir a la sessió amb veu però sense vot: un especialista de valencià.
  
6. Sistema de selecció: oposició.
  
7. Drets d'examen: 18,75 euros. Les persones interessades efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 6721543282. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació dels oportuns certificats de l'oficina d'ocupació, on conste: 1) que està desocupat o desocupada; i 2) que no percep prestació de desocupació.
  
8. Exercicis de l'oposició
  
8.1. Exercicis obligatoris i eliminatoris
  
Primer exercici. Este exercici consistirà en un qüestionari de preguntes amb respostes alternatives sobre els temes que componen el temari, amb un mínim de 50 preguntes. Les preguntes se seleccionaran pel tribunal per sorteig celebrat abans del començament de l'exercici, d'entre les propostes presentades en eixe moment pels membres del tribunal. El temps de duració de l'exercici així com la penalització d'errors serà determinada pel tribunal immediatament abans de començar l'exercici en funció de la dificultat de la prova.
  
Segon exercici. Consistirà a desenvolupar per escrit, durant un període màxim d'una hora, un tema assenyalat pel tribunal immediatament abans del començament de l'exercici, relacionat amb el programa de la convocatòria; el tema se seleccionarà pel tribunal per sorteig celebrat abans del començament de l'exercici, d'entre els proposats en eixe moment pels seus membres; es valoraran els coneixements del tema, el nivell de formació general, la composició gramatical i la claredat en l'exposició.
  
Tercer exercici. Consistirà en una prova pràctica que constarà en la realització d'un escrit utilitzant Word 97.
  
Es qualificarà cada un dels tres exercici fins a un màxim de 10 punts; seran eliminats els aspirants que no obtinguen un mínim de 5 punts.
  
El tribunal qualificador queda facultat per a la determinació del nivell mínim exigit per a l'obtenció de les dites qualificacions.
  
8.2. Exercicis obligatoris i no eliminatoris.
  
Quart exercici. Consistirà en la realització de dos proves: 1) Coneixement oral del valencià, per mitjà de lectura d'un text triat pel tribunal; 2) Coneixement escrit del valencià, per mitjà d'una traducció del valencià al castellà i viceversa, d'un text triat pel tribunal, durant un temps màxim de 20 minuts. La qualificació d'este exercici serà de 0 a 2 punts.
  
Quint exercici. Consistirà en una prova pràctica que constarà de la realització d'un escrit utilitzant Access 97 i Excel 97. Este exercici es puntuarà fins a un màxim de 3 punts.
  
9. Temari
  
Matèries comunes:
  
Tema 1. La Constitució espanyola de 1978. Estructura i principis fonamentals.
  
Tema 2. Organització territorial de l'estat. Principals institucions de l'estat.
  
Tema 3. Els estatuts d'autonomia: el seu significat. Institucions de la Generalitat Valenciana.
  
Tema 4. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.
  
Tema 5. El règim local espanyol. Principis constitucionals i desenvolupament legislatiu. Classes d'entitats locals.
  
Tema 6. La hisenda pública. Principis constitucionals. Gestió, recaptació i inspecció de tributs.
  
Matèries específiques
  
Tema 1. El municipi: competències. El terme municipal. La població. Organització municipal.
  
Tema 2. Ordenances i reglaments de les entitats locals. Classes. Procediment d'elaboració i aprovació.
  
Tema 3. La funció pública local i la seua organització. Drets i deures dels funcionaris públics locals.
  
Tema 4. Els béns de les entitats locals. El domini públic i el patrimoni privat de l'administració.
  
Tema 5. La responsabilitat patrimonial de l'administració pública. Formes de l'acció administrativa. L'activitat de foment.
  
Tema 6. L'activitat de policia. Procediment de concessió de llicències.
  
Tema 7. Els servicis públics locals: formes de gestió.
  
Tema 8. Hisendes locals: classificació dels ingressos. Règim jurídic del gasto públic local .
  
Tema 9. Els pressupostos locals. La gestió tributària local: concepte i abast. Les competències de l'estat i de la Generalitat en matèria de gestió tributària local.
  
Tema 10. La intervenció. El control i la fiscalització interna. La comptabilitat.
  
Tema 11. La tresoreria: concepte, organització i funcions. Planificació financera.
  
Tema 12. El deute tributari. Formes d'extinció: el pagament i els mitjans de pagament. La recaptació. El procediment de constrenyiment.
  
Tema 13. El procediment administratiu. Concepte i regulació. Les fases del procediment administratiu. El llenguatge administratiu. La Llei d'Ús i Ensenyament del Valencià .
  
Tema 14. La població municipal: l'empadronament. Dret i deures dels veïns.
  
Tema 15. Concepte i classes de documents. L'expedient administratiu. Informes, escrits, oficis de remissió, notificacions, publicacions i comunicacions. Certificats: classes i procediment d'expedició.
  
Tema 16. Resolucions i acords. Sessions d'òrgans col·legiats: convocatòria i actes. Llibres d'actes i de resolucions.